****

**V I L J A N D I L I N N**

**LINNAVOLIKOGU**

**MAJANDUS- JA KESKKONNAKOMISJONI**

**KOOSOLEKU PROTOKOLL**

Viljandi 15. veebruar 2024 nr 1-11/24/26

Algus kell 17.00, lõpp kell 17.41

**Koosolekut juhatas** Risto Kaljurand

**Protokollis** Maria Kuldkepp

**Võtsid osa liikmed:** Risto Kaljurand (Teams), Hedli Kivilaan (Teams), Kristina Libe, Urmas Suik (Teams), Peep Tobreluts (Teams), Valli Veigel, Tiina Kütt (Teams),

**Võtsid osa asendusliikmed:** Aivar Kaljusaar (Margus Keerutaja asendusliige)

**Puudusid:** Andres Alver, Margus Keerutaja, Rein Kessler, Kaido Kivisild, Marge Lainõunpuu

**Koosolekul viibisid:** keskkonnaspetsialist Marika Meos, abilinnapea Kalvi Märtin, arhitektuuriameti juhataja-peaarhitekt Olav Remmelkoor

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Komisjon kinnitas päevakorra.

**PÄEVAKORD:**

1. Lossi tn 3 kinnistu võõrandamine enampakkumise korras (2024/239)

2. Liikluspindade kohanime ja ruumikuju määramine (2024/240)

3. Detailplaneeringu osaliselt kehtetuks tunnistamise algatamine (2024/241)

4. Nõusoleku andmine Pilu II liivakarjääri keskkonnaloa muutmiseks (2024/242)

5. Muud küsimused

**PÄEVAKORRAPUNKT NR 1**

**Lossi tn 3 kinnistu võõrandamine enampakkumise korras (239/239)**

**KUULATI:**

K. Märtin - Lossi tn 3 kinnistu kuulub Viljandi linnale. Kinnistu on hoonestatud endise raamatukogu hoonega, mille suletud netopind on 381m2. Hoone põhikonstruktsioonide seisukord on rahuldav ja siseruumide seisukord remonti vajav.

Katastriüksuse pindala on 432m2. Kinnistu ei ole vajalik linna ülesannete täitmiseks.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Lossi tn 3 kinnistu võõrandamine enampakkumise korras (239/239)“.

**PÄEVAKORRAPUNKT NR 2**

**Liikluspindade kohanime ja ruumikuju määramine (2024/240)**

**KUULATI:**

K. Märtin - antud eelnõu eesmärgiks on Järveotsa arenduse piirkonnas uutele tänavatele liikluspindade kohanime ja ruumikuju määramine ning olemasolevate tänavate liikluspindade ruumikujude muutmine vastavalt Maa-ameti aadressiandmete osakonna poolt edastatud juhistele.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Liikluspindade kohanime ja ruumikuju määramine (2024/240)“.

**PÄEVAKORRAPUNKT NR 3**

**Detailplaneeringu osaliselt kehtetuks tunnistamise algatamine (2024/241)**

**KUULATI:**

K. Märtin ja O. Remmelkoor - esitatud eelnõu eesmärgiks on kinnistu Posti tn 15b omaniku 06.02.2024 taotluse alusel tunnistada osaliselt kehtetuks Viljandi linna kvartali nr 149 osa-ala detailplaneering kinnistu Posti tn 15b ulatuses.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Detailplaneeringu osaliselt kehtetuks tunnistamise algatamine (2024/241)“.

**PÄEVAKORRAPUNKT NR 4**

**Nõusoleku andmine Pilu II liivakarjääri keskkonnaloa muutmiseks (2024/242)**

**KUULATI:**

K. Märtin - eelnõu eesmärk on saada Viljandi Linnavolikogu arvamus Mikser OÜ esitatud Pilu II liivakarjääri keskkonnaloa muutmise taotluse kohta.

Komisjoni esimees tegi ettepaneku komisjoni poolt toetada eelnõu.

**Hääletati:**

6 poolt, 1 vastu, 1 erapooletu.

**OTSUSTATI:**

Toetada eelnõu „Nõusoleku andmine Pilu II liivakarjääri keskkonnaloa muutmiseks (2024/242)“.

**PÄEVAKORRAPUNKT NR 5**

**Muud küsimused**

**KUULATI:**

T. Kütt – Kivi tänaval on parkimine kahel pool tänavat. Parkimiskorra muudatusega Turu platsil pargitakse Kivi tänaval nii tihedalt, et seal on potentsiaal eluohtliku olukorra tekkimiseks. Suvel pargitakse osaliselt kõnniteele. Sõidutee osa on pargitud autode tõttu nii kitsas, et sealt ei pruugi päästeauto läbi pääseda.

**OTSUSTATI:**

Teavitada Viljandi Linnavalitsust probleemist ja paluda neilt asjaolude uurimist ning lahendamist.

(allkirjastatud digitaalselt) (allkirjastatud digitaalselt)

Risto Kaljurand Maria Kuldkepp

koosoleku juhataja protokollija